|  |
| --- |
| **Torek, 31. 3. 2020**Danes si bomo pogledali, kaj pomeni OBSEG.1. **Na naslednji povezavi** <http://www.e-um.si/lessons/710/index.html> si oglej razlago in reši vaje, ki jih najdeš na spletni strani, ko se pomikaš navzdol (z miško).
2. Sedaj pa odpri **SDZ 3, str. 40**
* Oglej si risbo na tabli. Preberi strip. Ugotovil si, da skupno dolžino vseh stranic lahko izmerimo ali izračunamo. Način z računanjem je boljši, saj je bolj zanesljiv (pri merjenju se lahko zmotimo) in manj zamuden.
* Torej bomo skupno dolžino, ali kot jo je poimenovala Neža, obseg, dobili z računanjem. V konkretnem primeru ti je Zala postavila račun in izračunala obseg.
* Preberi besedilo v modrem polju. Izberi si začetno točko, pojdi vse okoli lika in pridi nazaj na začetno točko. To je obseg.
* Obseg pa poznamo tudi v vsakdanjem življenju.
* Kot zanimivost lahko povemo, da novorojenčkom ob rojstvu z metrom izmerijo obseg glave. Izmeri si obseg glave. Če imaš možnost, naj ti starši povedo, kolikšen obseg glave si imel/-a ob rojstvu.
* Oglej si primera izračuna obsega trikotnika in petkotnika. Stranice so različnih barv, ki so upoštevane tudi pri zapisu dolžin.
* Lahko povzameš: obseg lika dobimo, ko seštejemo dolžine vse stranic. V trikotniku so to 3 dolžine, v štirikotniku 4, v petkotniku 5 …

 1. **Reši vajo v SDZ 3, str. 41**
	1. naloga
* Preberi Zalino obvestilo, ki je zelo pomembno. Pod vsakim likom je poved, ki jo je potrebno dopolniti. In če imamo zapisane povedi, moramo zapisati tudi končna ločil, v tem primeru pike. Motiš se, če misliš, da je slovnično pravilno pisanje pomembno samo pri slovenščini. Pomembno je pri prav vseh predmetih.
1. **Zmorem tudi to:** Za lažje razumevanje si oglej razlago še na <https://eucbeniki.sio.si/mat5/759/index.html> in reši vaje.
 |